Die jongste seun van meneer en mevrou S.W. Pienaar van De Aar: December 2017
Ek spreek seën oor jou uit:
# Ek seën jou met die vreugde van guns in God se oë en ook in die oë van ander.
# Ek seën jou met mense wat om jou inskuif en jou hande oplig en 'n pad saam met jou begin stap.
# Ek seën jou met goddelike vriendskappe, mense wat jou sal aanmoedig, en jou droom met jou sal deel.
# Ek seën jou met 'n sagte hart, 'n hart vol liefde.
# Ek seën jou met God se wysheid in elke besluit van jou lewe.
# Ek seën jou met God se leiding, Sy guns en Sy genade oor jou.
# Ek seën jou talente, jou gawes en jou verhoudings.
# Ek seën jou finansies, jou besigheid en jou denke.
# Ek seën jou gees, jou siel en jou liggaam.
# Ek seën jou lewenstaak met vreugde, harmonie en liefde.
# Ek seën jou gesin, familie en jou drome.
# Ek seën jou om jou ware identiteit te vind in Christus.
# Ek seën jou met die wete dat jy 'n Vader het wat jou innig lief het, dat niks wat jy kan doen Hom liewer kan maak vir jou nie, ook nie minder nie.
# Ek seën jou om daagliks Sy voorsiening te beleef, Sy totale beskerming en Sy doel vir jou lewe.
# Ek seën jou met die wete dat niks in jou lewe, verlede of toekoms jou kan skei van die liefde van God nie.
"Die Here sal jou seën en jou behoed;
Die Here sal Sy aangesig oor
jou verhef en aan jou vrede gee"
Geseënd is jy, geliefde van God! Geseënde 2018!!
Ontvang die seën in die Naam van Jesus Christus!
[Ek deel graag hierdie seënwense wat ek vanoggend van my niggie, Ella Goosen, ontvang het, met almal wat hierdie blog besoek!]
Mag elkeen Sy seën op hierdie Kersdag
My jongdae-vriende, Chris en Yvonne van der
Walt, vroeër van Kimberley, maar deesdae op
George, op Kersdag 2017.
Labels: Chris en Yvonne van der Walt, Kersfees
Murphy... die nuwe hond wat oor my drumpel getree het!
Hierdie is 'n hond met haar eie missie... Sy besluit self oor sekere dinge en hoe dit gedoen moet word. Sy het baie onverwags en onbeplan in my lewe gekom. Sy is ongeveer 'n jaar oud en het klaar 'n naam gehad - Spotty. Henry reken egter dis 'n goeie naam vir 'n hond in die vroeë sestiger jare, maar 'n mens noem nie meer jou hond "Spotty" nie - so 'n naamsverandering was definitief haar voorland!!!
Sy het die 2de Desember haar intrek geneem. Ek en my buurman het haar gaan haal. Skrikkerig en onseker het sy die terrein op haar tyd deurgeloop en dit lyk my sy is nie te ontevrede met wat sy gesien het nie.
Intussen was ons al twee keer by die veearts. Die eerste keer het ek haar met die leiband laat oefen om in die kar te klim, die tweede keer het sy ingewip en op die sitplek gaan sit. Sy is nie 'n vloersithond nie. Sy wil sien wat in die strate aangaan. By die veearts gekom, wip sy uit en stap in by die wagkamer en gaan sit op 'n stoel en wat vir die veearts duidelik is, is dat hierdie 'n pasiënt is wat gebruik maak van die stoele vir tweebeenmense!
Intussen het sy haar deeglik ingewurm in elke familielid se hart. Sy het haar eie manier hoe sy elkeen hanteer, maar aan die einde van die dag, kom sit sy langs my en kyk in my gesig vir goedkeuring.
Die dame met die meeste "geite" in Kimberley,
innoverende planne en idees, baie nuuskierig, maar
tog so lojaal...
Labels: Jack Russell, Murphy
Mag elkeen Sy seën op hierdie Kersdag ervaar. ...